CELEX: 62021CN0233
Language: fi
Date: 2021-04-09 00:00:00
Title: Asia C-233/21 P: Valitus, jonka Germann Avocats LLC on tehnyt 9.4.2021 unionin yleisen tuomioistuimen (kymmenes jaosto) asiassa T-352/18, Germann Avocats LLC v. Euroopan komissio, 4.2.2021 antamasta määräyksestä

9.8.2021   
            
            
               FI
            
            
               Euroopan unionin virallinen lehti
            
            
               C 320/15
            
         
      Valitus, jonka Germann Avocats LLC on tehnyt 9.4.2021 unionin yleisen tuomioistuimen (kymmenes jaosto) asiassa T-352/18, Germann Avocats LLC v. Euroopan komissio, 4.2.2021 antamasta määräyksestä
      (Asia C-233/21 P)
      (2021/C 320/19)
      Oikeudenkäyntikieli: englanti
      
         Asianosaiset
      
      
         Valittaja: Germann Avocats LLC (edustaja: N. Scandamis, dikigoros)
      
         Muu osapuoli: Euroopan komissio
      
         Vaatimukset
      
      Valittaja vaatii, että unionin tuomioistuin
      
                  —
               
               
                  vahvistaa valituksenalaisen määräyksen 24–48 kohdan, joissa komission tekemä tutkimatta jättämistä koskeva oikeudenkäyntiväite on hylätty
               
            
                  —
               
               
                  kumoaa valituksenalaisen määräyksen muilta osin
               
            
                  —
               
               
                  kumoaa SEUT 263 artiklan nojalla komission päätöksen, joka sisältyy päiväämättömään 2.4.2018 vastaanotettuun kirjeeseen, jolla on hylätty valittajan tekemä yhteistarjous ammattijärjestöjen syrjimättömyyttä ja monimuotoisuutta koskevista käytännöistä tehtävää seurantatutkimusta varten (tarjouspyyntö JUST/2017/RDIS/FW/EQUA/0042; OJ/S S215 – 09/11/2017 – 2017/S 215-446067);
               
            
                  —
               
               
                  velvoittaa komission maksamaan yhden euron määrän vahingonkorvauksena
               
            
                  —
               
               
                  vaihtoehtoisesti palauttaa asian unionin yleiseen tuomioistuimeen ja joka tapauksessa
               
            
                  —
               
               
                  velvoittaa komission korvaamaan valitusmenettelystä ja unionin yleisessä tuomioistuimessa käydystä menettelystä aiheutuneet oikeudenkäyntikulut.
               
            
         Oikeudelliset perusteet ja pääasialliset perustelut
      
      Valittaja esittää valituksensa tueksi seuraavat valitusperusteet:
      Ensinnäkin tosiseikat on otettu huomioon ilmeisen vääristyneellä tavalla, ja on tehty harkintavallan väärinkäyttöä koskevia oikeudellisia virheitä ja loukattu asianosaisten prosessuaalisen yhdenvertaisuuden periaatetta ja kontradiktorista periaatetta.
      Toiseksi perusteluvelvollisuutta ei ole noudatettu ja on tehty ilmeisiä arviointivirheitä.
      Kolmanneksi harkintavaltaa on käytetty väärin, koska yhdenvertaisen kohtelun periaatetta, oikeusvarmuuden periaatetta, hyvän hallinnon periaatetta ja lojaliteettiperiaatetta on loukattu.
      Neljänneksi harkintavaltaa on käytetty väärin, koska avoimuusperiaatetta ja luottamuksensuojan periaatetta on loukattu kilpailun osalta.